Muhammad ibn Ismail Darazi
Store norske leksikon,Religion og filosofi,Religioner og livssyn,Islam,Biografier i islam
Muhammad ibn Ismail Darazi, arabisk forkynner og en av stifterne av drusernes sekt og den som gav sekten dens navn. Darazi var i tjeneste hos den fatimidiske kalifen Hakim i Kairo. Selv kalte han seg sayf al-iman, 'troens sverd'.
Under sin hyllest av kalifen som inkarnasjon av den guddommelige visdom, kom han i alvorlig konflikt med en annen religiøs leder, Hamza, som vanligvis regnes blant drusersektens grunnleggere. Til forskjell fra andre, lærte Darazi sjelevandring og tillot nytelse av vin. Til slutt ble han på grunn av sin avvikende lære fordrevet fra Egypt og slo seg ned i Syria. Der kom han snart i konflikt med tyrkiske muslimer og ble drept av dem. Les mer i Store norske leksikon drusere islams historie islam